વેસ્ટ ઈન્ડિઝના સ્કોરને પડકારજનક બનાવવામાં લોઅર ઓર્ડરમાં એશ્લે નર્સે મહત્વની ભૂમિકા ભજવી હતી. તેણે 22 બોલમાં તોફાની બેટિંગ કરતા ચાર બાઉન્ડ્રી અને બે સિક્સરની મદદથી 40 રન ફટકાર્યા હતા. પ્રથમ બે વન-ડેમાં આરામ આપવામાં આવેલા ઝડપી બોલર જસપ્રિત બુમરાહે અપેક્ષા પ્રમાણે પ્રદર્શન કરતા ચાર વિકેટ ઝડપી હતી. જ્યારે કુલદીપ યાદવને બે તથા ભુવનેશ્વર કુમાર, ખલીલ અહેમદ અને યુજવેન્દ્ર ચહલને એક-એક સફળતા મળી હતી.